proxectonos/corpus_dominio_legal_administrativo_tmp huggingface dataset:
18/09/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública; Clave: DH. V15.41897

FERROATLÁNTICA, S. A., de conformidade co artigo 245 do Regulamento do dominio público hidráulico, solicita auto-rización para o vertido ao río Xallas dun caudal máximo de 1.104 m 3 /ano (3,024 m 3 /día) de augas residuais depuradas procedentes das filtracións do túnel incluído nas obras de modificación do aproveitamento hidroeléctrico do río Xallas no salto de Ponte Olveira II (t. m. Mazaricos). As augas residuais procedentes das filtracións do túnel son tratadas nun sistema localizado na zona de central e constituído por tres balsas de decantación dispostas en serie escavadas no terreo e impermeabilizadas con lámina de polietileno e xeotéxtil (de non ser posible construiranse con muros de fábrica), cada unha delas de 2 x 2 m 2 de superficie e 1 m de profundidade, a última dotada, durante a fase de formigonado do túnel, de sistema de corrección de pH por dosificación de ácido clorhídrico. Asemade, antes da primeira balsa disporanse dous vasos desareadores construídos con muros de fábrica. As augas residuais procedentes das filtracións do túnel son vertidas ao río Xallas, logo do seu tratamento, mediante condución de polietileno de 63 mm de diámetro e 6,43 m de lonxitude no punto de coordenadas UTM: X=495.248; Y=4.756.824. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 2 de setembro de 2013 O xefe da Área de Vertidos Asdo.: Manuel Morato Miguel
18/09/2013 | Administración LocalMunicipal
Carnota
RA 11-09-2013. Aprobación definitiva Ordenanza intervención administrativa

DON RAMÓN NOCEDA CAAMAÑO, ALCALDE PRESIDENTE DO CONCELLO DE CARNOTA Visto que o pleno da Corporación, en sesión de 7 de xuño do 2013 aprobou, con caracter inicial a ORDENANZA REGULADORA DOS PROCEDIMENTOS DE INTERVENCION ADMINISTRATIVA NAS ACTIVIDADES E SERVIZOS SUXEITOS A COMUNICACION PREVIA, DECLARACIÓN RESPONSABLE E LICENZADE APERTURA, Visto que no Boletin Oficial da Provincia, núm 115, do 18 de xuño do 2013, publicouse o texto integro da Ordenanza, e no BOP nº 120, do 26-06-2013, a corrección de erros detectada, Visto o informe de data 11-09-2013 da encargada do rexistro municipal de documentos de que non se presentaron alegacións durante o periodo de exposición pública, Considerando que transcurrido o prazo de exposición pública preceptuado no artigo 49 da lei 7/1985, de 2 de abril, non houbo reclamacións R E S O L V O elevar a definitiva a aprobación inicial da ordenanza citada adoptada polo pleno da corporación en sesión de 07-06-2013. DADO en Carnota a 11 de setembro do 2013 O ALCALDE ANTE MI, o secretario Carlos Bousoño López
18/09/2013 | Administración LocalMunicipal
Irixoa
Desafectación-permuta tramo camiño en San Paio (Churío)

Por acordo plenario, adoptado en sesión de 28 de agosto de 2013, aprobouse inicialmente a desafectación ao uso público e permuta dun tramo de camiño (ben de dominio público) na zona da San Paio (parroquia de Churío). O obxecto da desafectación e permuta é mellorar a seguridade e o tránsito rodado nese núcleo rural. O que se somete a información pública polo prazo de 1 mes, aos efectos de reclamacións e alegacións por escrito a tal expediente (arts.7, 8 e 115 do R. D. 1.372/1986). Irixoa, 10 de setembro de 2013 O alcalde Antonio Deibe Sanmartín
18/09/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 4 de setembro de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de A CoruñaResolución do 4 de setembro de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de A Coruña

Resolución do 4 de setembro de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de A Coruña (expediente IN407A 147/2013). Para os efectos previstos na Lei 54/1997, do 27 de novembro (BOE n.º 285), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: L. M. T. S., C. T. S. rúa Adelaida Muro-rúa Ramón del Cueto. Situación: concello de A Coruña. Características técnicas: Liña eléctrica de media tensión subterránea, a 15/20 kV, cunha lonxitude de 0,042 km, coa orixe e final nos empalmes proxectados na L. M. T. S. EPU-705, tramo entre C. T. Adelaida Muro, 12 (Expte. IN407A 259/2001) e C. T. rúa Sirena (Expte. IN407A 93/1996), en condutor RHZ1-2OL-12/20 kV.- 3(1x240) Al, unha vez entre e saia do centro de transformación proxectado. Centro de transformación subterráneo non prefabricado, cunha potencia de 630 kVA, e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.º andar, 15071 A Coruña, no prazo de vinte días, a partir da última publicación. A Coruña, 4 de setembro de 2013. Susana Vázquez Romero Xefa territorial da Coruña
18/09/2013 | Administración LocalMunicipal
Mugardos
Aprobación inicial da Ordenanza reguladora do Servizo de intermediación laboral denominado “Bolsa de emprego do Concello de Mugardos”

O Concello Pleno aprobou inicialmente a Ordenanza reguladora do servizo de intermediación laboral denominado “BOLSA DE EMPREGO DO CONCELLO DE MUGARDOS”, en sesión realizada o día 9 de setembro de 2013, e sométeo a información pública por un prazo de trinta días hábiles, que se contarán dende o seguinte ao da inserción do presente anuncio no Boletín Oficial da Provincia, para os efectos de que polos/as interesados/as se poidan formular as reclamacións ou alegacións que consideren oportunas, ao abeiro do artigo 49 da Lei 7/1985 de 2 de abril, reguladora das bases de réxime local. En caso de non presentarse reclamación ningunha, entenderase definitivamente aprobado sen necesidade de novo acordo. Mugardos, 10 de setembro de 2013 O Alcalde Xosé Fernández Barcia
18/09/2013 | Administración LocalMunicipal
Culleredo
Medio, Obras e Servizos
Expediente sancionador 83/08 don José García Fernández

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente sancionador UME/2013/60 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON Darren Espinosa de los Monteros Loarce, 10 de setembro de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
18/09/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública; Clave: DH. V15.41898

FERROATLÁNTICA, S. A., de conformidade co artigo 245 do Regulamento do dominio público hidráulico, solicita autorización para o vertido ao río Xallas dun caudal máximo de 3.974 m 3 /ano (10,886 m 3 /día) de augas residuais depuradas procedentes das filtracións do túnel incluido nas obras de modificación do aproveitamento hidroeléctrico do río Xallas no salto de Novo Castrelo (t. m. Dumbría). As augas residuais procedentes das filtracións do túnel, tanto na zona de toma (1.987 m 3 /ano – 5,443 m 3 /día) como na zona de central (1.987 m 3 /ano – 5,443 m 3 /día) son tratadas en cadanseu sistema constituido por tres balsas de decantación dispostas en serie escavadas no terreo e impermeabilizadas con lámina de polietileno e xeotéxtil (de non ser posible construiranse con muros de fábrica), cada unha delas de 2 x 2 m 2 de superficie e 1 m de profundidade, a última dotada, durante a fase de formigonado do túnel, de sistema de corrección de pH por dosificación de ácido clorhídrico. Asemade, antes da primeira balsa disporanse dous vasos desareadores construidos con muros de fábrica. As augas residuais procedentes das filtracións do túnel na zona de toma son vertidas ao río Xallas, logo do seu tratamento, mediante condución de polietileno de 63 mm de diámetro e 3,57 m de lonxitude no punto de coordenadas UTM: X=494.272; Y=4.756.419. As augas residuais procedentes das filtracións do túnel na zona de central son vertidas ao río Xallas, logo do seu tratamento, mediante condución de polietileno de 63 mm de diámetro e 3,19 m de lonxitude no punto de coordenadas UTM: X=493.320; Y=4.755.304. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 2 de setembro de 2013 O xefe da Área de Vertidos Asdo.: Manuel Morato Miguel
18/09/2013 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicacióna e deberá presentarse ou dirixirse ao Rexistro Xeral do Concello de Ferrol sito na Praza de Armas s/n, 15402, Ferrol (A Coruña), tendo á súa disposición o expediente tramitado na Oficina de Xestión de Multas, ubicada en Ferrol, na Estrada de Sanpedro s/n nas dependencias da Policía Local. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. “Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula” Ferrol a 03 de setembro de 2013 O Instrutor do Procedemento Fermin Rafael Muñez Tobella
18/09/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 4 de setembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de ArteixoResolución do 4 de setembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Arteixo

Resolución do 4 de setembro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Arteixo (expediente IN407A 58/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: L. M. T. S. en rúa Viñas de Abaixo. Situación: concello de Arteixo. Características técnicas: Liña eléctrica de media tensión subterránea a 15/20 kV, cunha lonxitude de 2x0,294 km, coa orixe en paso aéreo subterráneo a realizar en apoio existente de celosía da LMTA SBN-709B “Meicende, 9”, en condutor tipo RHZ1-2OL-12/20 kV (1x240) mm² Al, e final na mesma liña, unha vez entre e saia do C. S. do cliente. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 4 de setembro de 2013. Susana Vázquez Romero Xefa territorial da Coruña
18/09/2013 | Administración LocalMunicipal
Mesía
Información pública; solicitude de licenza municipal

Solicitada por D. ADOLFO DANIEL TERNANDE SOBOLEWSKI licenza municipal para a “AMPLIACIÓN DE ESTABLO PARA VACÚN DE LEITE E CONSTRUCIÓN DUN POZO DE PURIN” no lugar de O Pazo, parroquia de Castro, parcela 771 do polígono 510 de catastro, no termo municipal de Mesía, en cumprimento do disposto no artigo 8.3º do Decreto 133/2008, do 12 de xuño, polo que se regula a avaliación de incidencia ambiental, sométese o expediente a información pública por un prazo de vinte días mediante anuncio no BOP, DOG e no taboleiro de anuncios deste concello, para que quen se considere afectado dalgún xeito pola actividade que se pretende establecer poida alegar o que considere oportuno. O prazo de exposición pública considerarase aberto desde o día seguinte ao da publicación do primeiro anuncio e rematará transcorridos vinte días desde o día seguinte ao da publicación do último anuncio. O expediente estará á disposición do público na Secretaría do Concello, durante as horas de oficina. En Mesía, a 16 de setembro de 2013. O alcalde, D. Mariano Iglesias Castro
18/09/2013 | Administración LocalMunicipal
Cambre
Avocación de competencias

Esta Alcaldía, con data do día 2 de setembro de 2013, ditou a resolución que se transcribe a continuación: “Don Santiago Benjamin Sayd Capacete, segundo tenente de alcalde, atoparase ausente do termo municipal dende o día 2 de setembro ao 8 de setembro de 2013, ambos os dous incluídos. Por resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da Área de Obras e Servizos a prol do segundo tenente de alcalde, don Manuel Marante Gómez. De conformidade co establecido no artigo 14 da Lei 30/1992, do 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de don Santiago Benjamin Sayd Capacete dende o día 2 de setembro ao 8 de setembro de 2013, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo resolución de data 17 de xuño de 2011. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 2 de setembro de 2013. O alcalde Manuel Rivas Caridad
18/09/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 4 de setembro de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de Cee

Resolución do 4 de setembro de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Cee (expediente IN407A 459/2009). Para os efectos previstos na Lei 54/1997, do 27 de novembro (BOE n.º 285), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 – A Coruña. Denominación: L. M. T. S., C. C. T. T. parque empresarial de Cee. Modificado I. Situación: concello de Cee. Características técnicas: Reforzo POT806-liña eléctrica de media tensión subterránea, a 20 kV, de 0,838 km de lonxitude, en condutor RHZ1 de 240 mm 2 Al, coa orixe nunha arqueta existente sobre a L. M. T. S. POT806 na Avda. Fernando Blanco (Expte. IN407A 30/2008) e remate no Pa/s proxectado na celosía tipo C-4500 existente. Liña eléctrica de media tensión subterránea, a 20 kV., de 0,07 km de lonxitude, en condutor RHZ1 de 240 mm 2 Al, coa orixe na L. M. T. S. POT806 ó C. T. Duei e remate na cela telecontrolada a instalar no C. T. n.º 2 do parque empresarial de Cee proxectado. Liña eléctrica de media tensión subterránea, a 20 kV, de 0,07 Km de lonxitude, en condutor RHZ1 de 240 mm 2 Al, coa orixe na L. M. T. S. POT806 ó C. T. Tintiben e remate na cela telecontrolada a instalar no C. T. n.º 2 do parque empresarial de Cee proxectado. Liña eléctrica de media tensión subterránea, a 20 kV, de 1,293 km de lonxitude, en condutor RHZ1 de 240 mm 2 Al., entre os C. C. T. T. n.º 1, 2, 3 e 4 do parque empresarial de Cee, coa orixe e remate no C. T. n.º 2 unha vez entre e saía nos CTs. n.º 1, 3 e 4.4 centros de transformación prefabricados, denominados C. T. n.º 1, 2, 3 e 4 do parque empresarial de Cee, cunha potencia instalada de 630 kVA e relación de transformación de 20.000/400-230 V, e as súas celas de M. T. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.º andar, 15071 A Coruña, no prazo de vinte días, a partir da última publicación. A Coruña, 4 de setembro de 2013. Susana Vázquez Romero Xefa territorial da Coruña
18/09/2013 | Administración LocalMunicipal
Ares
Expediente modificación créditos 4-2013

Aprobado con carácter inicial na sesión plenaria do día 12 de setembro de 2013 o expediente de modificación de créditos 4/2013, “Transferencias de crédito”, de conformidade co previsto no artígo 177 en relación co 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais exponse a información pública polo prazo de quince días, durante os cales, os interesados poderán examina-lo expediente e presenta-las reclamacións que estimen convintes, significándose que caso de ausencia de reclamacións o acordo inicial elevaráse automáticamente a definitivo. Ares, a 13 de setembro de 2013. O Alcalde, Asdo. Julio Ignacio Iglesias Redondo.
18/09/2013 | Administración LocalMunicipal
Brión
Edicto prezo público

A Xunta de Goberno Local en sesión extraordinaria celebrada o 4 de setembro de 2013, a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou por unanimidade os prezos públicos, que se concretan nas seguintes tarifas: 1º) Prezo público pola realización da actividade de “Clube Camaleón”, de acordo coa seguinte tarifa: - Prezo público por participante.20,00 €/ trimestre.2º) Prezo público para os “Obradoiros de agricultura sostible do ano 2013”, de acordo coa seguinte tarifa: - Prezo público por alumno obradoiros de 4 horas.15,00 €. - Prezo público por alumno obradoiros de 8 horas.30,00 €. O que se expón ao público para xeral coñecemento mediante anuncio no boletín oficial da provincia. Brión, 11 de setembro de 2013 O alcalde, José Luis García García
18/09/2013 | Administración LocalMunicipal
Sada
Secretaría
Convocatoria de proceso selectivo para a provisión interina dunha (1) praza de educador-a social

ANUNCIO A Alcaldía do Concello de Sada, mediante resolución de data 13 de setembro de 2013, aprobou a seguinte convocatoria para a provisión interina dunha praza: As bases da convocatoria estarán expostas ao público e a disposición das persoas interesadas nas oficinas municipais, Unidade de Persoal, Avda. da Mariña, 25, Tfno.981 620 075, e na páxina web municipal www.concellodesada.com. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 13 de setembro de 2013. O alcalde Ernesto Anido Varela
18/09/2013 | Administración LocalMunicipal
Fisterra
Corrección errores anuncio sobre adxudicación definitiva contrato de servizos de sumidoiros

Advertido erro no anuncio publicado no Boletín Oficial da Provincia número 168 de 4 de setembro de 2013 sobre contratación formalizada coa Empresa Búa Construcciones y Servicios S. L., para a prestación de servizos consistente en: Mantenemento e conservación das estacións depuradoras de augas residuais ( principal ) sitas na zona de Mar de Fora e da localidade de Denle neste Termo Municipal asi como da rede municipal de sumidoiros.- Procédese a correción da adjudicación definitiva que ascende a: Importe: 59.800,00 € IVE: 5.980,00 € TOTAL: 65.780,00 € Fisterra, a 5 de setembro de 2013.- O ALCALDE, José Manuel Traba Fernández.
18/09/2013 | Administración LocalMunicipal
Cambre
Avocación de competencias

Esta Alcaldía, con data do día 9 de setembro de 2013, ditou a resolución que se transcribe a continuación: “Don Inocente Procop Durantes, sétimo tenente de alcalde, atoparase ausente do termo municipal dende o día 9 ao 22 de setembro de 2013, ambos os dous incluídos, segundo o seu escrito rexistrado de entrada o día 6 de setembro de 2013 co número 11.545. Por resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da Área de Cultura e Turismo a prol do sétimo tenente de alcalde, don Santiago Manuel Ríos Rama. De conformidade co establecido no artigo 14 da Lei 30/1992, do 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de don Inocente Procop Durantes dende o día 9 ao 22 de setembro de 2013, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo resolución de data 17 de xuño de 2011. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 9 de setembro de 2013. O alcalde Manuel Rivas Caridad
18/09/2013 | Administración LocalMunicipal
Teo
Aprobación definitiva do padrón da taxa de recollida de lixo 2013

EDICTO Aprobación definitiva do padrón de contribuíntes da taxa por recollida do lixo do exercicio 2013 e apertura do período voluntario de cobranza. Transcorrido o prazo de exposición pública do padrón de contribuíntes da taxa por recollida do lixo do exercicio 2013, durante o cal non se presentaron reclamacións, procedeuse á aprobación definitiva do padrón, mediante resolución da Alcaldía de data 05/09/2013. A partires desta publicación queda aberto o período voluntario de cobranza para recibos de devengo periódico e cobro por recibo tal e como establece o RD 939/2005, Regulamento xeral de recadación. Se transco-rrido o dito prazo non se tiveran ingresado as débedas tributarias, quedará automáticamente aberto o período executivo de cobranza dando lugar ao devengo de recargos e xuros de mora regulados no citado regulamento. Teo, 5 de setembro de 2013. O alcalde Martiño Noriega Sánchez
18/09/2013 | Administración LocalMunicipal
Ares
Expediente modificación de créditos 3-2013

Aprobado con carácter inicial na sesión plenaria do día 12 de setembro de 2013 o expediente de modificación de créditos 3/2013, “Suplemento de crédito”, de conformidade co previsto no artígo 177 en relación co 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais exponse a información pública polo prazo de quince días, durante os cales, os interesados poderán examina-lo expediente e presenta-las reclamacións que estimen convintes, significándose que caso de ausencia de reclamacións o acordo inicial elevaráse automáticamente a definitivo. Ares, a 13 de setembro de 2013. O Alcalde, Asdo. Julio Ignacio Iglesias Redondo.
06/09/2013 | Administración LocalMunicipal
Cabana de Bergantiños
Padrón fiscal da taxa polo servizo de abastecemento de auga período 8 de maio de 2012 ata o 31 de maio de 2013

Con data 29 de agosto de 2013, o alcalde D. José Muiño Dominguez, dictou a seguinte resolución: “Visto o padron fiscal da taxa polo servizo de abastecemento e distribución de auga, incluídos os dereitos de enganche e o canon da auga correspondente ao período do 8 de maio de 2012 ata o 31 de maio de 2013, presentado no concello pola empresa concesionaria do servizo -OGPO- con data 28 de agosto de 2013 (R/E nº 2133 do 28 de agosto) Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 -Regulamento Xeral de Recadación) RESOLVO: PRIMEIRO.- Aprobar o padrón da taxa polo servizo de abastecemento e distribución de auga, incluídos os dereitos de enganche e o canon da auga correspondente ao período do 8 de maio de 2012 ata o 31 de maio de 2013, que consta de 782 usuarios e que ascende ao importe total de 119.750,26 euros. SEGUNDO.- Expoñer ao público o padrón aprobado, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses, e abranguerá dende o 9 de setembro de 2013 ata o 9 de novembro de 2013. Transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas ao padrón, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta.” Cabana de Bergantiños, 29 de agosto de 2013 O alcalde Asdo. José Muiño Domínguez
06/09/2013 | Administración LocalMunicipal
Santa Comba
Formalización contrato de obras: Mellora do entorno da Fervenza de Castriz (río Mira-Xallas)

Formalización do contrato a) Organismo: Concello de Santa Comba (A Coruña). b) Dependencia que tramita o expediente: secretaría municipal. c) Número de expediente: D12-32322-0595 / 5/ (PDR 2012-2013) d) Dirección de internet do perfil do contratante: http://santacomba.esa) Tipo: obras. b) Descrición: Mellora do entorno da Fervenza de Castriz (Río Mira-Xallas) c) Lote (de ser o caso): Non procede. d) CPV (Referencia de nomenclatura): 45000000 (construción) e) Acordo marco (se procede): Non procede. f) Sistema dinámico de adquisicións (se procede): Non procede. g) Medio de publicación do anuncio de licitación: Invitación mínimo a tres empresas capacitadas (artigo 178.1 TRLCSP). h) Data de publicación do anuncio de licitación: Invitación mínimo a tres empresas capacitadas (artigo 178.1 TRLCSP). a) Tramitación: ordinaria. b) Procedemento: procedemento negociado sen publicidade.4. Valor estimado do contrato: 94357,58 euros.5. Orzamento base de licitación: Importe neto: 94357,58 euros. Importe total: 114172,67 euros. a) Data de adxudicación: 28/08/2013. b) Data de formalización do contrato: non máis tarde dos 15 días hábiles seguintes a aquel no que o adxudicatario reciba a notificación do acordo de adxudicación (o vinte e nove de agosto de dous mil trece). c) Contratista: Gloria Estrella Noelia Alejandra Conlon Ramirez. d) Importe ou canon de adxudicación. Importe neto: 94057,58 euros. Importe total: 113809,67 euros. e) Vantaxes da oferta adxudicataria: por resultar a oferta economicamente máis vantaxosa para os intereses da Administración ao acadar a maior puntuación das ofertas admitidas ponderados os criterios de valoración que se establecen no prego de cláusulas administrativas particulares que rexen a licitación. En Santa Comba, 29/08/2013 O alcalde Antonio Manuel Landeira Gallardo
06/09/2013 | Administración LocalMunicipal
Valdoviño
Aprobación definitiva padrón do lixo. Exercicio 2013

Aprobado inicialmente o padrón do lixo do ano 2013, someteuse a exposición pública polo prazo de un mes, no que se presentaron reclamacións. Elaborado novo Padrón coas reclamaciónsresoltas, a Xunta de goberno local do concello de Valdoviño en sesión do 14 de agosto de 2013, acordou aprobar definitivamente o dito Padrón, con 4.130 contribuíntes e importe total de 350.603,41 euros. O que se fai público para xeralcoñecemento. Valdoviño, 20 de agosto de 2013. O alcalde, Asdo.: José Antonio Vigo Lago.
06/09/2013 | Administración LocalMunicipal
Santa Comba
Aprobación provisional Ordenanzas prezos públicos 2013

A Xunta de Goberno Local, en sesión celebrada o día 22 de agosto de 2013, aprobou provisionalmente o establecemento dos prezos públicos e as ordenanzas fiscais seguintes: - Ordenanza reguladora do prezo público pola prestación de servizos ou a realización de actividades deportivas. - Ordenanza reguladora do prezo público pola prestación de servizos ou a realización de actividades culturais. Concédese audiencia aos interesados e exponse ao público na secretaría deste Concello, ao abeiro dos artigos 49 da Lei 7/1985, de 2 de abril, reguladora das bases do réxime local e 17 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas Locais, durante o prazo de trinta (30) días, que comezará a contar a partir do seguinte ao da publicación deste anuncio no Boletín Oficial da Provincia de A Coruña, dentro dos cales os interesados poderán examinar o expediente e presentar as reclamacións e suxerencias que estimen oportunas, as cales deberán ir dirixidas ao alcalde da Corporación. No caso de non se presentaren reclamación no prazo sinalado, as ordenanzas consideraranse definitivamente aprobadas. O Pleno da Corporación, en sesión do 13/08/2012, delegou na Xunta de Goberno Local as atribucións do establecemento, ordenación e modificación dos prezos públicos (BOP núm.153 do 13/08/2012). Santa Comba, 22 de agosto de 2013 O alcalde Antonio Manuel Landeira Gallardo
06/09/2013 | Administración LocalMunicipal
Oleiros
Urbanismo
Exposición pública modificacións rede camiños públicos de titularidade municipal aprobadas por Resolución número 3.574/13

Por Resolución nº 3.574 de data 22 de agosto de 2013, acordouse dar a conformidade ás modificacións no documento denominado REDE DE CAMIÑOS PÚBLICOS DE TITULARIDADE MUNICIPAL, de conformidade co informe emitido e tal como se reflexa nas fichas modificadas que forman parte desta resolución e proceder a súa exposición pública por prazo de 10 días, anunciándose así no BOP, nun xornal da provincia, na web municipal e no taboleiro de anuncios do Concello. O expediente estará exposto na Área de Urbanismo do Concello de Oleiros, de 8,30 a 13 horas, para os efectos de presentación das alegacións que se estimen oportunas. Oleiros, 26 de agosto de 2013. O Alcalde-Presidente, Asdo.: Angel García Seoane.
06/09/2013 | Administración LocalMunicipal
Cambre
Vehículos abandonados

Instruidos os expedientes de vehículos abandonados que se relacionan, cuxa incoación foi publicada no BOP ao non ter podido notificar aos seus propietarios por canto intentada a notificación non se puido practicar de acordo co establecido no artigo 59.5 da Lei 30/92, de 26 de novembro, de réxime xurídico das administracións públicas e do procedemento administrativo común, e para que sirva de notificación, se publica este anuncio no Boletín Oficial da Provincia facendo constar que se ditou resolución autorizando o tratamento residual dos vehículos que se relacionan, procedendo a súa eliminación nos termos previstos na lexislación vixente en materia medioambiental. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da Xurisdición contencioso-administrativa); todo isto sen prexuízo de que poda exercitar, de ser o caso, calquera outro que estime procedente. Cambre, 28 de agosto de 2013 O alcalde Manuel Rivas Caridad
06/09/2013 | Administración LocalConsorcios
Consorcio As Mariñas
Anuncio de aprobación definitiva expediente de modificación de créditos na modalidade de suplemento de crédito

O Pleno do Consorcio “As Mariñas”, en sesión extraordinaria celebrada o día 10.07.2013, aprobou expediente de modificación de créditos na modalidade de suplemento de crédito, por importe de 1.311.513,62 euros, financiado con cargo ó remanente líquido de tesourería resultante da liquidación do exercicio anterior, dentro do orzamento do Consorcio para 2013. O expediente considerase definitivamente aprobado ó non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando a día de hoxe como se detalla: Bergondo, 29 de agosto de 2013. A Presidenta en funcións Florina Ioana Ponciana Freixas Iraceburu
06/09/2013 | Administración LocalConsorcios
Consorcio As Mariñas
Anuncio de aprobación definitiva expediente de modificación de créditos na modalidade de crédito extraordinario

O Pleno do Consorcio “As Mariñas”, en sesión extraordinaria celebrada o día 10.07.2013, aprobou expediente de modificación de créditos na modalidade de crédito extraordinario, por importe de 735.760,97 euros, financiado con cargo ó remanente líquido de tesourería resultante da liquidación do exercicio anterior, dentro do orzamento do Consorcio para 2013. O expediente considerase definitivamente aprobado ó non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando a día de hoxe como se detalla: Bergondo, 29 de agosto de 2013. A Presidenta en funcións Walter Paul Jane Mary Bruggeman Goia
06/09/2013 | Administración LocalMunicipal
Touro
Aprobación definitiva do expediente de modificación de créditos número 1/2013

EDICTO Modificación de créditos número 1/2013 Resultando definitivamente aprobado o expediente de modificación de créditos número 1/2013, dentro do vixente presuposto municipal, acordado polo Pleno deste Concello en sesión do 28 de xuño de 2013, polo importe de 307.000 (trescentos sete mil) euros, en cumprimento do disposto no artigo 177 do R. D. L.2/2004, do 5 de marzo, faise público que, despois deste expediente, o resumo por capítulos do estado de gastos do referido presuposto queda do seguinte xeito: O que se fai público para o seu coñecemento, aos efectos oportunos. Touro, 31 de xullo de 2013. O ALCALDE Asdo.: Ignacio Codesido Barreiro
06/09/2013 | Administración LocalMunicipal
Negreira
Anuncio referente a compra-venda de finca de propiedade municipal

Con data 26 de xuño de 2013, emiteuse Decreto de Alcaldía nº 70/2013 polo cal se aprobaba o Prego de Cláusulas Administrativas Particulares, para a adxudicación por subasta do contrato de compra-venda de finca de propiedade municipal, referido á que se detalla no apartado 1 do Anexo que segue a este encabezamento. Publícase o presente anuncio os efectos da cláusula quinta das que fan parte do Prego de Cláusulas Administrativas de referencia e coa finalidade de presentación, por parte das personas interesadas, de proposicións. OUTROS DATOS: INFORMACIÓN TELÉFONO: 981-885250 LUGAR ONDE SE PODEN OBTER COPIAS DO PREGO: Secretaría do Concello de Negreira.- Concello de Negreira.- R/Carmen nº 3.-15830.- Negreira. PROPOSICIÓNS: O horario de presentación será o indicado na cláusula Quinta do prego de cláusulas administrativa particulares. Negreira, 26 de Agosto de 2013 O Alcalde Juan J. Rey Maceira
06/09/2013 | Administración LocalMunicipal
Carballo
Requirimento de limpeza de soares (ORD.107/2012)

Os axentes da Policía Local número 059024 e 059019 do Concello de Carballo elaboraron en datas 12/02/2013 e 19/03/2013 informes referentes ao estado de varias parcelas situadas na rúa Bilitroques, de Carballo. A estas parcelas sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Tamén son de aplicación os artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. O Concello de Carballo intentou en varias ocasións, na forma legalmente prevista, practicar a notificación ás persoas titulares para requirirlles a limpeza dos soares, sen que fose posible, ben porque non se puido practicar a notificación, nalgúns casos, ben por descoñecerse os datos da persoa titular, noutros. Por medio deste anuncio, requírese ás persoas titulares das parcelas que se relacionan a continuación, situadas na rúa Bilitroques, de Carballo, para que nun prazo de vinte (20) días contados a partir do seguinte ao da publicación deste anuncio no Boletín Oficial da Provincia, para que limpen as súas parcelas de acordo co recollido na lexislación sinalada: Carballo, 28 de agosto de 2013 O alcalde Evencio Ferrero Rodríguez
06/09/2013 | Administración LocalMunicipal
Culleredo
Medio, Obras e Servizos
Xestión de biomasa expediente 449/2012 UME/2013/138 Promociones Naiguata

AYUNTAMIENTO DE CULLEREDO Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2013/138 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. PROMOCIONES NAIGUATA, S. L. Culleredo, 30 de agosto de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
06/09/2013 | Administración LocalMunicipal
Noia
Administración Financeira. Intervención
Bases reguladoras da XIV Mostra de curtas “Vila de Noia” 2013

- Faise público que por Resolución do alcalde número 3008/2013 apróbanse as bases reguladoras da XIV Mostra de curtas “Vila de Noia” 2013, que están ao público no Taboleiro de anuncios do Concello situado na rúa Rosalía de Castro núm.2 de Noia; onde se poderá consultar en horario de 8:00 a 15:30 horas de luns a venres, e sábados de 10:30 a 13:00 horas. Todas as persoas interesadas poderán formular as alegacións ou suxestións que estimen pertinentes. O prazo de recepción das obras conclúe ás 14:00 h do día 8 de Novembro de 2013. Noia, 27 de agosto de 2013. O alcalde Asdo. Rafael García Guerrero
06/09/2013 | Administración LocalMunicipal
Touro
Resolución de delegación de competencias da Alcaldía no primeiro tenente de alcalde

Por esta Alcaldía, con data 31 de xullo de 2013, ditouse a seguinte resolución: “Tendo que ausentarme do municipio e non podendo exercer as funcións que corresponden á Alcaldía durante o período comprendido entre os días 1 e 31 de agosto de 2013, e en aplicación do establecido no artigo 63 da Lei 5/1997, de 22 de xullo, de Administración local de Galicia, RESOLVO: Primeiro.- Designar ó primeiro tenente de alcalde, don Eugenio Elisardo Montero Valiño, como substituto na Alcaldía nos termos establecidos no artigo 47.2 do Regulamento de organización, funcionamento e réxime xurídico das entidades locais, delegando no mesmo as funcións correspondentes á Alcaldía, entre os días 1 e 31 de agosto de 2013, ambos inclusive, con excepción da ordenación de pagos. Segundo.- O presente decreto entrará en vigor na data da delegación, sen prexuízo da súa publicación no Boletín Oficial da Provincia e da súa posta en coñecemento do Pleno. Mandouno e firma o señor Alcalde, D. Ignacio Codesido Barreiro, en Touro, a trinta e un de xullo de dous mil trece, de que eu, Secretario, certifico.” Touro, 26 de agosto de 2013. O Alcalde en funcións, Asdo.: Eugenio E. Montero Valiño
06/09/2013 | Administración LocalMunicipal
Oroso
Anuncio de inicio de expropiación forzosa

Exponse ao público, por prazo dun mes dende a publicación deste anuncio no Diario Oficial de Galicia, do proxecto de expropiación de parte da parcela núm.2490-C(parcela catastral 3685) do plano de concentración parcelaria de Oroso-Gándara-Deixebre-Trasmonte(referencia catastral 15061A501036850000MT), situada no Lugar de O Cruceiro(Oroso) Exprópianse: 41,72 m2 no lado norte da parcela, lindando coa estrada que une os núcleos rurais de Valverde (Vilarromariz) e O Cruceiro (Oroso), que o PXOM califica como sistema xeral viario de titularidade pública. Faise público para que, conforme ao artigo 143 da Lei 9/2002, de 30 de decembro, de ordenación urbanística e protección do medio rural de Galicia, aqueles que poidan resultar interesados formulen as alegacións e reclamacións que estimen convenientes, en particular no que atinxe á titularidade ou valoración dos seus respectivos dereitos. Oroso, 23 de agosto de 2013 O alcalde en funcións. Yesica Lorena Ortigado Lopez de Lerma
06/09/2013 | Administración LocalMunicipal
Cerdido
Aprobación inicial de ordenanza municipal

O Pleno do Concello de Cerdido, en reunión ordinaria do dia 28 de agosto de 2013 acordou: 1.- Aprobar inicial da ordenanza municipal reguladora das actividades extractivas de madeira nos montes e espazos forestais de Cerdido Polo que, cómpre iniciar un período de información pública de trinta días para que os interesados poidan examinar o expediente e presentar as reclamacións que estimen pertinentes. Cerdido, 29 de agosto de 2013 A Alcaldesa Ana Rodríguez Montero